_:n083c3174d8b44b1aa8fc5d6cbb710305xb0
<http://schema.org/articleBody>
"Bratislava 5. septembra (TASR) - Centrálnu a severnú časť Vietnamu má v najbližších dňoch (5. až 7. 9.) zasiahnuť tropická búrka Yagi. Ministerstvo zahraničných vecí a európskych záležitostí (MZVEZ) SR preto varuje pred silnými dažďami, záplavami či zosuvmi pôdy v krajine. Rezort o tom informoval na webe. \r\n\r\nBúrka má zasiahnuť predovšetkým provincie Quang Ninh, Hai Phong, Thai Binh, Nam Dinh a Ninh Binh. \"Občanom SR nachádzajúcim sa vo Vietname odporúčame riadiť sa pokynmi miestnych zložiek krízového manažmentu, polície a bezpečnostných zložiek,\" uviedol rezort. Varuje, že v dôsledku búrky môže dôjsť k narušeniu miestnej infraštruktúry či obmedzeniu dopravy v zasiahnutých oblastiach. \r\n\r\nV prípade núdze môžu Slováci kontaktovať Veľvyslanectvo SR v Hanoji na núdzovej telefónnej linke (+84 904 988 554) alebo v pracovných dňoch v čase od 8.00 do 15.30 h alebo Konzulárne informačné centrum MZVEZ SR (+421 2 5978 5978)."
<https://www.teraz.sk--www.teraz.sk/pocasie/centralnu-a-severnu-cast-vietnamu-m/820378-clanok.html?utm_source=teraz&utm_medium=organic&utm_campaign=click&utm_content=.%253BsPo%25C4%258Dasie%253Bimg>